JohanHeinsen/ENO huggingface dataset:
Ribe Stifts Adresseaviser, 1847-06-07
Ved Proclama af Dags Dato, som snarest mulig vil blive læst ved Bollinge Nørre Herreders Ret og ved den Kongelige Landsoverret i Viborg, ere Alle og Enhver som maatte have noget at fordre i Boet efter afdøde Maren Ovesdatter Schaarup født Kragh og tidligere afdøde Mand Pastor emeritus Niels Hendrichsen Schaarup af Skiern Sogn i Bølling Herred, Ringkjøbing Amt, forhenværende Sognepræst for Stadil og senere for Stanning Sogn i Ringkjøbing Amt, indkaldte med 12 Ugers Varsel til at anmelde og beviisliggjøre deres Krav for undertegnede Skifteforvalter.
Ribe Stifts Adresseaviser, 1847-06-07
Ved samme Proclama ere de Afdødes Arvinger med Aar og Dags Varsel indkaldte til at legitimere deres Arveret og iøvrigt iagttage deres Tarv under Boets Behandling; hvilket herved endvidere bekjendtgjøres. Bølling Nørre Herreders Contoir paa Petersminde i Skiern Jansen. pr. Varde, den 28. Mai 1817.
Ribe Stifts Adresseaviser, 1847-06-07
Proclama. Jfølge Kongelig allernaadigst Bevilling af 20. Mai d. A., som under Dags Dato er læst ved Byetingsretten i Lemvig og snarest mueligt vil blive læst ved den Kongelige Landsoverret i Viborg, blive Alle og Enhver, som formene sig at have Noget at fordre i afdøde Cancellieraad, Bye- og Herredsfoged Gundelachs Boe her i Staden, sub poena præclusi et perpetui silentii, med Aar og Dags Varsel, i den Berlingske politiske og Avertissements-Tidende, den Altonaiske Mercur, samt Ribe Stiftstidende, 3de Gange efter hinanden indkaldte med deres Paastand at fremkomme, og saadant deres havende Krav inden foreskrevne Tids Forløb for vedkommende Skifteret i Boet at anmelde og beviisliggjøre. Skifteretten i Lemvig, den 25. Mai 1847. Nielsen, const. Trykt i Ribe hos Chr. sal. Hyphoff.
Ribe Stifts Adresseaviser, 1847-06-07
Skifte=Jndkaldelse. At Torsdagen den 24. Juni førstkommende Formiddag Kl. 10, og herefter indtil Boets Optagelse til Slutning, den sidste Torsdag i hver Maaned, Formiddag Kl. 10, afholdes Skiftesamling paa Byefogedcontoiret i Lemvig i afdøde Cancellieraad, Bye- og Herredsfoged Gundelachs Boe, bliver herved bekjendtgjort, idet Enhver, som har Noget i Boet at andrage, ombedes, dermed i disse Skiftesamlinger til Protokollen at fremkomme. Byefogedcontoiret i Lemvig, den 25. Mai 1817. Nielsen, const.
Ribe Stifts Adresseaviser, 1847-06-07
Auction. Efter Begjæring af Communalbestyrelsen bliver Onsdagen den 9. dennes, Eftermiddag Kl. 2, hvis Veiret tillader det, imodsat Fald næste Dag til samme Tid, afholdt offentlig Auction i Ribe Mose over et Parti strøgne Klyne. Auctionen begynder i Riiskjærfennen. Lysthavende indbydes. Ribe Byfogedcontoir, den 3. Juni 1847. Stricker.
Ribe Stifts Adresseaviser, 1847-06-07
Bekjendtgjørelse. De trængende Præste- og Kjøbmands Enker her af Byen, som ønske at komme i Betragtning ved den aarlige Bortlodning af en Portion af det Mahlerske Legat for dette Aar, opfordres herved til derom at indkomme med skriftlige Begjeringer til undertegnede Magistrat. Ribe Magistrat, den 2. Juni 1847. Juel. Stricker.
Ribe Stifts Adresseaviser, 1847-06-07
Eiendoms-Salg. Formedelst tagen Bestemmelse agter Undertegnede underhaanden at sælge sit paaboende Sted Westervad, paa Oluf gaards Mark i Nebel Sogn, 1 Miil sydost fra Varde Kjøbstad. Af Hartkorn efter den nye Matrikul 4 Skpr. 2 Fdkr. en fjerdedeel Alb. ufri Hovedgaards Taxt. Paa Stedet holdes 2 Stude, 3 Køer, 1 Qvie, 1 Kalv. Bygningerne ere gode og for endeel af nye opført 1844. Om Stedets skjønne Beliggenhed og Eiendommens fortrinlige Kvalitet med Leerunderlag og Mergel næsten overalt, ville de Lysthavende bedste erkyndige sig ved at tage samme i Øiesyn. De som maatte attraae samme ville behage at henvende sig, enten personlig eller i portofrie Breve til undertegnede Eier. Westervad den 26. Mai 1847. Hans Mogensen.
Ribe Stifts Adresseaviser, 1847-06-07
En Dreng af honette Forældre som regner og skriver godt og har Lyst til Handelen, kan strax blive antaget i Lære hos N. Chr. Hansen. Ribe den 3. Juni 1847. Høivande ved Sønderhoe fra 8 til 14. Juni incl. D. 8. Juni Kl. 9 27 Min. Kl. 10 46. Kl. 11 56. Kl. 12 52. 12. - Kl. 1 36 13. - Kl. 2 24 - Ny Maane.)= 14. - Kl. 240 Naar 2 Timer lægges til de her angivne Formiddags=Klokkeslet faaer man den omtrentlige Flodtid for Ribe. Den høieste Flod eller Springflod indtræffer i Gjennemsnit 3 Flod tider efter ny Maane og fuld Maane.
Ribe Stifts Adresseaviser, 1847-06-08
Ribe. Stifts Avis og Avertissements-Tidende. Udgivet af Chr. sal. Hyphoff, redigeret af E. Hyphoff. de og Tirsdagen den 8. Junii.
Ribe Stifts Adresseaviser, 1847-06-08
Blandinger. Kongen af Baiern skal have bestemt et frisindet Grundlag for den fremtidige Lovgivning fuldkommen som Tidens Krav fordrer, det. Han har næmlig approberet Administrationens Adskillelse fra Justitien.
Ribe Stifts Adresseaviser, 1847-06-08
Med denne nye Lovgivning vil Bearbeidelsen af den storartede Organisationsplan til Oprettelsen af Rets og Forvaltningsautoriteter nu ogsaa gaae Haand i Haand.
Ribe Stifts Adresseaviser, 1847-06-08
J det franske Deputeertkammer er et Forslag til en Hundeafgivt faldet igjennem. Bladene forundre sig meget over denne Hundenes Seir. Det beregnes, at Hundenes Antal i Frankrig udgjør 3 Millioner, som aarlig fortære omtrent 60,000,000 Fr.; deres Beskattelse vilde have indbragt 17,000,000 Frank, som Kommunerne fortræffeligt kunde have anvendt til Forbedring af Gadernes Brolægning og Belysning. Den hele Skade, som anrettedes i Frankrig f. A. ved Oversvømmelser, er beregnet til 27,677,000 Fr. Ved milde Gaver indkom 3,507,000 Fr. 15 Mill. af Skaden lede rige Folk, der ingen Erstatning fik, og saaledes erholdt de ubemidlede Skadelidte lidt over1/4 Deel af deres Tab erstattet.
Ribe Stifts Adresseaviser, 1847-06-08
J Mexiko have Amerikanerne under General Scott, den 22. April taget Jalapa og Perote. General Taylor, der synes noget fortrydelig over Scotts Fremgang, har foreslaaet denne at forene sig for at drage mod Mexiko selv. St. Ana var i Orizaba og havde kun 1000 Mand tilbage af sin Armee. Han skal have Lyst til atter at flygte fra Landet, men vover det ikke for de ham omgivende Dolke, der dog vel tilsidst ville naae ham.
Ribe Stifts Adresseaviser, 1847-06-08
J Nærheden af Lapsaka, det gamle Lampsakos, er i denne Tid gjort et af værdifulde Sølvsager bestaaende Fund, der har tildraget sig den tyrkiske Regerings Opmærksomhed. En Jerndør, der lukkede for Skatten, førte ned i et underjordisk Rum, hvor man, foruden en Marmorblok, forefandt følgende Gjenstande, der alle, paa een nær, ere af Sølv, næmlig: 40 Spiseskeer af usædvanlig Størrelse, af hvilke enhver vejer omtrent 54 Lod. Skafterne, der ere fiirkantede og noget længere end vore almindelige Spiseskeer, ere bedækkede med Jndskrifter, som man endnu ikke har kunnet læse; men paa hver især staaer Ordet "Diana. Bladene ere to Gange saa store som vore Spiseskeer, og baade bredere og dybere Dernæst fandtes en græsk Daps, omtrent som et rundt Bordblad, halvanden Alen i Gjennemsnit og af 2,500 Lods Vægt. Paa Midten af samme en graveret en rigt kostumeret Kvinde, der antages at skulle forestille Gudinden Diana. Figuren er en halv Alen høi, og omgiven af en Ræv, en Paafugl og en Papagøie. Ved dens Fødder sees 2 Løver, som rides af Børn. Ligeledes fandtes en stor Tallerken, i Form af en serkantet Stierne, paa hvilken Hoveder ere graverede; en 2 Alen lang Sølvstok eller Stang, sammenloddet af 4 Stykker; en Guld Dame=Hals kjæde af 24 Drachmers Vægt, meget smukt forarbeidet og smykket med 24 Perler af Størrelse som Ærter, men som faldt hen i Støv ved Berørelsen; 4 Bægere, af Størrelse som store Drikkeglas, med Haandgreb, og paa Udsiderne smykkede med 4 udgraverede Hoveder; et Kar paa 3 Fødder og med en Hank, formet som en gammeldags Kaffekande, 1 Alen høi og 1/4 Alen bred, 1 Lysestage af konisk Form paa 3 Fødder, og med en Spids foroven, til at stikke Lyset paa. Der kan vel næppe være nogen Tvivl om, at disse Gjenstande have hørt til Huusgeraadet i et Diana=Tempel fra Romertiden.
Ribe Stifts Adresseaviser, 1847-06-08
Indenlandske Efterretninger Den 20. Mai var det 50 Aar siden at Konferensraad, Professor Ørsted havde med Udmærkelse absolveret den pharmacentiske Examen. J denne Anledning gjorde paa Apothekerforeningens Vegne dens Direktion den hæderlige Olding sin Opvartning, og frembar Foreningens Lykønskning i Anledning af Dagen. (B. T.)¬
Ribe Stifts Adresseaviser, 1847-06-08
Staden Paris, der har tjent Kjøbenhavn til Forbillede med Uddelelsen af Brødtegn, (1 Million maanedlig) har nu derved saa aldeles udtømt sine Midler, at dens Kommunalbestyrelse allerede staaer i Gield til Bagerne for en heel Maaned. Man havde gjort Regning paa ikke at behøve at vedblive saalænge med denne Understøttelse; men de vedvarende høie Kornpriser, de talrige Fallissementer og mange Fabrikers Standsning har nødsaget dertil. Hvorledes man vil rede sig ud af denne Forlegenhed er saameget vanskeligere at indsee, som Regeringen formodentlig ogsaa af Pengetrang vil blive nødt til at standse med de steste af sine offentlige Arbeider, og Arbeidsløsheden, følgelig blive endnu større. (Kbhvsp.)
Ribe Stifts Adresseaviser, 1847-06-08
En Dag i forrrige Uge hedder det i Lollandsp.af 3. de, sprang en Tjenestekarl i Bondebyen Døllefjælde ud i et Gadekjær for at drukne sig; men da han havde tilkjendegivet dette sit Forsæt for en anden Karl, blev han af denne hemmelig bevogtet og saa tidlig reddet, at Døden ikke paafulgte, dog tabte han Forstanden. Hans Kjæreste, som hørte dette, og mulig angrede en tidligere mellem dem opstaaet Uenighed, druknede sig derpaa strax og faa Dage efter fik Karlen Leilighed til at hænge sig. - Ogsaa i Rødby er for kort Tid siden begaaet et Selvmord, og et Par lignende Ulykker ere tidligere i denne Sommer indtrufne paa Landet.
Ribe Stifts Adresseaviser, 1847-06-08
Paa den betydelige Herregaard Margaard paa Sletten, 2 Miil fra Odense, udbrød i Torsdags Eftermiddags, da Folkene vare i Marken, pludselig Jld i en Skorsteen i Forpagterboligen. Denne saavelsom alle Lade- og Staldbygninger ere aldeles brændte; kun det herskabelige Stuehuus der staaer isoleret, og Meieriforpagterens Bolig ere blevne frelste. Af Jndboet i de afbrændte Bygninger, saavelsom af Avls og Meieriredskaberne reddedes saa at sige Jntet, endog næsten alle Godsets Protokoller og Overformynderi dokumenter brændte. Den fraværende Eier, Hr. Kammerherre Schöller, skal lide et betydeligt Tab, da Bygningerne kun vare lavt assurerede; ogsaa Forpagteren Hr. Berg og Meieriforpagteren Hr. Mau mistede Meget, men værst ere dog Godsforvalteren, Hr. Dorch, Avlsforvalteren Hr. Hansen, og Tienestefolkene farne, hvilke for Størstedelen have mistet deres hele Eiendom, uden at den var assureret. Af Kreaturer brændte 15 Sviin, 3 Grisesøer med 20 Grise, 12 Kalve, endeel Høns og Ænder. Ligeledes brændte noget Korn, med mere. J en Storkerede brændte nogle Storkeunger, hvorved Synet af de gamle Storke, som klagende flagrede omkring Jlden og forgiæves søgte at frelse Ungerne, afgav et rørende Skue. (Hemp. Av.)
Ribe Stifts Adresseaviser, 1847-06-08
Af en Bekjendtgjørelse fra Politimester Krohn i Kiel seer man, at der aldeles ingen Grund er til Klage over, at de fremmede Arbeidere, der ikke ere i stadigt Arbeide, ere negtede Ophold i Byen. Hvor, dybe Rødder Schleswig=Holsteinismen i Virkelighed har slaaet i Angeln, viser sig af følgende Tildragelse. Da den bekjendte Loyalitets-Adresse ikke kom til Underskrivt, fordi Amtmand v. Warnstedt beslaglagde den, men senere efter Regeringens befaling atter frigaves af Amtmanden, saae Beboerne deri almindelig et Tegn paa, at Amtmanden personligt ønskede, at Adressen maatte faae ret mange Underskrivter. Derfor underskreves den ogsaa af mange Bønder, som til den Tid havde givet sig Udseende af at være afgjorte Venner af Sleswig=Holsteinismen. For at motivere denne Forandring i Overbeviisning, anførte de, at de aldrig havde havt nogen selvstændig Mening i politiske Ting, men kun havde fulgt de saakaldte kloge og lærde Folks Jndgivelser, som havde forestilt dem, at de vilde faae Lettelser i Afgivter, naar Hertugdømmerne løsreves fra Danmark. Men da endnu Jntet var kommen ud deraf, og Amtmanden ogsaa syntes, at det var rigtigt, der stod i Adressen, saa vilde de ikke udelukke sig fra Underskrivten. De indsaae desuden, at man maatte holde sig til Kongen og Regeringen, og vare ved Regeringens seneste Forholdsregler for at lindre Nøden, blevne overbeviste om, at Kongen meente det godt med dem. De vilde derfor i Fremtiden hænge den ufrugtbare Politik paa Knagen og kun sørge for reelle Forbedringer. Ogsaa Embedstanden viser en bedre Aand under Kammerherre Scheels dygtige Regimente og der er vist ingen Tvivl om, at Adressen, hvis den fremlagdes paa passende Steder, allevegne vilde finde Underskrivter i Mængde og blive et aabenbart Beviis paa, at Kjernen af Hertugdømmernes Befolkning aldrig har staaet i nogen fjendtlig Opposition til hele Staten, men kun af Partiførerne ere blevne forledte til statsfjendtlige Demonstrationer. (Rand. Av.)
Ribe Stifts Adresseaviser, 1847-06-08
Ved endeel Betragtninger over den projecterede Jernbane igjennem Nørrejylland kommer Kbposten til det Resultat, at Baneanlæget maa begynde først med Sidelinien Flensborg-Husum, derpaa med Banen fra Flensborg til Jyllands Grændse, og først da, naar disse haves, Tanken henvendes paa den igjennem Nørrejylland. Men skulde en kongelig Approbation paa den attraaede Linie imellem Flensborg og Rendsborg tilvejebringes, da maatte det være fordeelagtigst, at lade Bygningen af de nordlig for Flensborg løbende Baner beroe undført.
Ribe Stifts Adresseaviser, 1847-06-08
Handelsefterretninger. Kjøbenhavn den 5. Junii. Paa Dags Auktion over 2000 Tdr. Rug og andre Kornvare skete intet Bud. Prisen paa Hvede og Rug er falden 3 a 4 Rbd. fra dets høieste Standpunkt. Dampskibet Heklag er ankommen hertil fra Riga med en Ladning af omtrent 2000 Tdr. Rug. Skonnerten Hermoder, er kommen hertil fra St. Petersborg med en Ladning Meel, Kapitainen beretter at Bellona, kunde ventes at have indtaget sin Last forrige Mandag. (B. T.)
Ribe Stifts Adresseaviser, 1847-06-08
Udnævnelser. Under I. Juni er konstitueret Toldkontroller i Skjelskor, Exam. juris L. J. Bruun, udnævnt til Toldkontrollør i Kjerteminde. Under 2. Juni er Prokurator ved Underretterne i Sjællands Stift, B. C. Nye, beskikket til Told- og Konsumtions=Kasserer i Storeheddinge, imod at stille Kaution i anordningsmæssige Effekter. Under 3. Juni har Hs. Maj. allern, beskikket Sognepræst for Kjerte Menigheder i Fyens Stift, F. Baumann, til Sognepræst for Tanderup Menighed i samme Stift (Besidderen af Grevskabet Vedelsborg har jus proponendi til dette Sognekald) og Kand. chir. C. C. W. Ortmann til Distriktslæge i Faaborg. (B. T.)
Ribe Stifts Adresseaviser, 1847-06-08
Ribe. Hr. Schenstrøm har nu givet tvende Forestillinger, og vundet meget bifald. Den Kraft og Sikkerhed hvormed han udfører sine Kunster er beundringsværdig, ligesom hans beskedne, fordringsfri Fremtræden, maa behage Enhver, som seer ham. Naar Veiret tillader det vil Hr. Schenstrøm give endnu en Forestilling.
Ribe Stifts Adresseaviser, 1847-06-08
Døbte i Domkirken den 6. Juni, Skræderm. J. Rasmussens Datter, Jensine Kirstine Rasmussen. Fadd. Skomagerm. J. Hansens Hustru, Pigen D. Rasmussen, Skomagerm. C. Grumsen og Slagtersv. G. Alber.
Ribe Stifts Adresseaviser, 1847-06-08
Kopulerede i Domkirken d. 4. Juni Gid. Enkemand P. Jørgensen og Pigen M. K. Hansdtt. af Østervedsted.
Ribe Stifts Adresseaviser, 1847-06-08
(Jndsendt.) Det er almindeligt i den senere Tid at høre Klageover, at Rigsbankpenge og Speciemynt endogsaa i mindre Summer ere vanskelige at erholde; her paa Egnen sees næsten aldrig andet end preussiske Dalere, og Dritler og der skal endog være Embedsmænd, som kun modtage deres Gager i denne Mynt, hvilket bidrager meget til at vanskeliggjøre de Handlendes Jndbetalinger til de kongelige Kasser. For at hemme denne Oversvømmelse med fremmed Mynt ville vi foreslaae de Handlende og Andre fra en vis fastsat Termin kun at modtage Preussiske Dalere til 39 ls. pr. Stk. og Dritter til 30 ls., saaledes som Tilfældet er i Horsens og en stor Deel af Nørre-Jylland.
Ribe Stifts Adresseaviser, 1847-06-08
Efterskrivt. Et lille Led jeg var i Evighedens Kjæde, Ei Mindste mangle maae, skal Orden findes der J hvert et Led en Blanding er af Sorg og Glæde Af Begge, hver sin Deel, jeg fik i Livet her Tak for hver Glæde, Gud! Du gavmild mig tildeelte, De vare ikke Fag, dog ofte glemtes de; Hver Saar, der sloges mig, Du viseligen heelte Ved Sorgen tænkte jeg: Din Villie Fader skee! Naar i den svage Stund, til Dig jeg mig henvendte, Naar Anger trykte mig, mig Sorgen bøyed ned; Dit vise Raad, din Trøst Du faderligen sendte, Hvad følte jeg ei da? – staae stadig, paag og beed! Tak elskte Kone, Du som her med mig har vandret Jgiennem Sorg og Fryd i denne Prøvestand, For al din Kjærlighed. - Min Bane er forandret Følg efter, kom til mig, i Fredens lyse Land. O elskte kjære Børn, som mig mit Liv forsøded (Naar mangen bitter Kalk, for mig iskjænket var, Ved eders Kjærlighed, og at J Pligten oved; Tak for hver Glæde J, mig her forskaffet har Tak hver en ædel Ven, som elskte mig Herneden; Min Aand fra skjulte Hjem, Dig venlig vil omsvæve. Min Rolle udført er, jeg gik til Evigheden, For Verden er jeg død; Nu, først nu, skal jeg leve!! Jerne Degnebolig d. 18. . Hans Adolph Brorson Fogtmann.
Ribe Stifts Adresseaviser, 1847-06-08
Bekiendtgjørelser. Det blev min tunge Lod at underrette fraværende Slægtninge og Venner om, at Døden den 4. dennes, efter længere Tids Svagelighed og fire Ugers haarde Lidelser, berøvede mig min uforglemmelige Mand, Ole Sørensen i hans Alders 47de Aar. Skjøndt dette haarde Stød ikke kom uventet, da Haabet om den Hedengangnes Liv med hver Dag blev svagere, har det dog dybt nedbøiet mig og tre Børn, med hvilke Gud velsignede mit 16 1/2 Aars Ægteskab med den nu salige Afdøde, da han var en ikke mindre trofast og virksom Ægtefælle end om og kjærlig Fader. Smertelig er Adskillelsen; men desto saligere skal hisset Gjensynet være. Hylderslev den 5. Juni 1847. U. Sørensen fød Qvist.
Ribe Stifts Adresseaviser, 1847-06-08
Nye Bøger, som faaes hos Termansen; Anviisning til at lære Agerbruget practisk, af Schwerg. Gjennemseet og forsynet med Anmærkninger af Dalgas. Bind med 15 lith. Tavler. 1 Rd. 27 ls. - Om Vesterjyllands Opdyrkning. En Afhandling udgiven af nogle practiske Landmænd i Ringkjøbing Amt. 20 ls. - Historische Uebersicht der schleswigholsteinischen Bewegungen, ans der Dänischen bearbeitet von E. C. 28 ls. - Det menneskelige Legemes Pleie, en almindelig Diætetik af Dr. Göschen, ved Thornam. 34 s. - Om Sorøe Realhøiskoles Jdee, eller og Sorøe, Academies Jdee, Nr. 2. Af Lütken. 13, ls. - Fransk Læsebog for Skolernes lavere Klasser, af Lassen. 30 ls.
Ribe Stifts Adresseaviser, 1847-06-08
Bibelske Fortællinger til Brug i Almueskoler, udgivne af Seminariforstander Holberg. 13 ls. - Veiledning ved Brugen af de bibelske Fortællinger, af Samme. 1 H. 25 ls. - Om Nadveren. Et Bidrag til Opklaring af Sacramentets Væsen, af Julius. 4 s. - Den velgjørende Fee eller Børneden. Med 8 Træsnit. 10 ls. - Robin Hood eller de Fredløse i Sherword, af James. 1 D. 33 ls. - Qvinde krigen, af A. Dumas. 2 D. 30 ls. - Athenen, dets Opkomst og Fald, af Bulwer. 1 D. 28 ls. - Naturhistorisk Læsebog for Menigmand af Strøm. 2 H. Fugle m. Afb. 12 ls. - Grundrids af den topiske Jordbeskrivelse, til Skolebrug. Ved Friedenreich. 18 ls.
Ribe Stifts Adresseaviser, 1847-06-08
Subskription modtages paa nye, paa Consulatets og Keiserdømmets Historie af Thiers. Efter det Franske ved Magnus.
Ribe Stifts Adresseaviser, 1847-06-08
At Undertegnede besøger Ribe Marked den 16. Juni med sine Hatte, er jeg saa fri herved N. C. Nielsen, at bekjendtgjøre. fra Lygumkloster. Skads, Gjording, Malt m. fl. Herreders Læse forenings aarlige Generalforsamling afholdes d. 24. Juni, Eftermiddag Kl. 2 hos Gjæstgiver Fölsch's Enke i Ribe. Rauns Præstegaard, den 6. Juni 1847. Viberg, p. t. Foreningens Formand.
Ribe Stifts Adresseaviser, 1847-06-08
Bekjendtgjørelse. At Bundtmagermester i Holstebroe, Hans Ferdinand, Mortensen, har opgivet sit Boe til Skifterettens Behandling som fallit, bekjendtgjøres herved i Henhold til Placat, 10. April 1811. Byefogedcontoiret i Holstebroe, den 5. Juni 1817. Byefogdens Fraværelse: E. Møller, const.
Ribe Stifts Adresseaviser, 1847-06-08
Mandagen den 28. Juni førstkommende om Eftermiddagen Kl. 3 afholdes her paa Contoiret en Skiftesamling i Boet efter afgangne Selveier Rasmus Høirn, og Hustrue Kirsten Pedersdatter af Skanderup, Mark, hvorved blandt Andet de Documenter, hvorefter Fordringer ere anmeldte i Boet, ville blive fremlagte, og Bestemmelse taget om, hvorvidt der maatte være Anledning til at gjøre Jndsigelse mod samme, hvilket i Følge Pl. 21 April 1824 herved bekjendtgjøres til Efterretning for Arvingerne og andre Vedkommende med Tilføiende, at de Udeblivende antages at samtykke i hvad der af Skifteretten og de Mødende besluttes. Herredscontoiret i Kolding den 5. Juni 1817. C. W. Qvistgaard.
Ribe Stifts Adresseaviser, 1847-06-08
Ved Proclama af Dags Dato, der er læst ved Underretten og snarest vil blive læst ved Overretten, ere Creditorerne i Boet efter afdøde Huusmand Niels Christensen Riber af Rousthøie Mark i Grimstrup Sogn indkaldte med 12 Ugers Varsel til for undertegnede Skifteforvalter at anmelde og beviisliggjøre deres Krav, hvilket herved endvidere bekjendtgjøres. Skads Herredscontoir i Varde den l. Juni 1817. Crone.
Ribe Stifts Adresseaviser, 1847-06-08
Da det til den paatænkte Læsefor ning fornødne Antal Deeltagere nu have anmeldt sig, saa indbydes herved saavel disse, som ogsaa de, der fremdeles maatte ønske at tiltræde, tilligemed den nuværende skandinaviske Forenings Medlemmer, til Torsdagen d. 10. ds. Kl. 7 Aften at give Møde i Medundertegnedes, Landinspekteur Siemsens, Bopæl paa Korsbrødregaard, for at vælge en Bestyrelse og træffe nærmere Bestemmelser, Læseforeningen angaaende. Tillige vil ved dette Møde den skandinaviske Læseforenings Status blive meddeelt og Regnskabet opgjort. Ribe den 5. Juni 1847. Dessauer. Jacobi. Riis. Siemsen. Trykt i Ribe hos Chr. sal. Hyphoff.
Ribe Stifts Adresseaviser, 1847-06-08
Proclama. Jfølge Kongelig allernaadigst Bevilling af 20. Mai d. A.,
Ribe Stifts Adresseaviser, 1847-06-08
som under Dags Dato er læst ved Byetingsretten i Lemvig og snarest mueligt vil blive læst ved den Kongelige Landsoverret i Viborg, blive Alle og Enhver, som formene sig at have Noget at fordre i afdøde Cancellieraad, Bye- og Herredsfoged Gundelachs Boe her i Staden, sub poena præclusi et perpetui silentii, med Aar og Dags Varsel, i den Berlingske politiske og Avertissements-Tidende, den Altonaiske Mercur, samt Ribe Stiftstidende, 3de Gange efter hinanden indkaldte med deres Paastand at fremkomme, og saadant deres havende Krav inden foreskrevne Tids Forløb for vedkommende Skifteret i Boet at anmelde og beviisliggjøre. Skifteretten i Lemvig, den 25. Mai 1817. Nielsen, const.
Ribe Stifts Adresseaviser, 1847-06-08
Skifte-Jndkaldelse. At Torsdagen den 24. Juni førstkommende Formiddag Kl. 10, og herefter indtil Boets Optagelse til Slutning, den sidste Torsdag i hver Maaned, Formiddag Kl. 10, afholdes Skiftesamling paa Byefogedcontoiret i Lemvig i afdøde Cancellieraad, Bye- og Herredsfoged Gundelachs Boe, bliver herved bekjendtgjort, idet Enhver, som har Noget i Boet at andrage, ombedes, dermed i disse Skiftesamlinger til Protokollen at fremkomme. Byefogedcontoiret i Lemvig, den 25. Mai 1817. Nielsen, const.
Ribe Stifts Adresseaviser, 1847-06-08
Ribe Kathedralskole. De Forældre eller Værger, som ønske Börn optagne i Ribe Kathedralskole til 1. September d. A., da et nyt Skoleaar begynder, anmodes herved om snarest muligt, helst inden Udgangen af indeværende Maaned, at anmelde det for Undertegnede. I Anmeldelserne maa anføres Børnenes Alder og naar de ere til en af de höiere Klasser, da tillige hvad de hidtil have læst. Ribe Kathedralskole den 3. Juni 1847. C. H. A. Bentsen, Rektor.